NÁRODNÁ RADA SLOVENSKEJ REPUBLIKY

IX. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 2482/2023

**80a**

# S p o l o č n á s p r á v a

výborov Národnej rady Slovenskej republiky o výsledku prerokovania vládneho návrhu zákona, ktorým sa menia a dopĺňajú niektoré zákony v súvislosti s pomocou so splácaním úverov na bývanie (tlač 80) vo výboroch Národnej rady Slovenskej republiky v druhom čítaní

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

**I.**

Národná rada Slovenskej republiky uznesením č. 53 zo 7. decembra 2023 pridelila vládny návrh zákona, ktorým sa menia a dopĺňajú niektoré zákony v súvislosti s pomocou so splácaním úverov na bývanie (tlač 80) ****(prostredníctvom skráteného legislatívneho konania)**** týmto výborom Národnej rady Slovenskej republiky :

* Výboru Národnej rady Slovenskej republiky pre financie a rozpočet,
* Ústavnoprávnemu výboru Národnej rady Slovenskej republiky,
* Výboru Národnej rady Slovenskej republiky pre hospodárske záležitosti.

Určila zároveň Výbor Národnej rady Slovenskej republiky pre financie a rozpočet ako gestorský výbor a lehotu na prerokovanie predmetného vládneho návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona o rokovacom poriadku Národnej rady Slovenskej republiky).

**III.**

K predmetnému vládnemu návrhu zákona zaujali výbory Národnej rady Slovenskej republiky toto stanovisko:

1. Odporúčanie pre Národnú radu Slovenskej republiky návrh **schváliť s pozmeňujúcimi a doplňujúcimi návrhmi :**
* **Výbor** Národnej rady Slovenskej republiky **pre financie a rozpočet** (uzn. č. 25 zo dňa 7. decembra 2023)
1. Odporúčanie pre Národnú radu Slovenskej republiky návrh **schváliť :**
* **Ústavnoprávny výbor** Národnej rady Slovenskej republiky (uzn. č. 11 zo dňa 7. decembra 2023)
* **Výbor** Národnej rady Slovenskej republiky **pre hospodárske záležitosti** (uzn. č. 10 zo dňa 7. decembra 2023)

**IV.**

Z uznesenia výboru Národnej rady Slovenskej republiky uvedeného pod bodom III. tejto spoločnej správy vyplývajú tieto pozmeňujúce a doplňujúce návrhy:

1. **V čl. I štvrtom bode v § 52zzy ods. 4** sa za slovo „období“ vkladá slovo „roku“ a v ods. 6 sa za prvé slovo „období“ vkladá slovo „roku“.

Ide o legislatívno-technické úpravy, ktorým sa spresňuje text.

**Výbor** **NR SR** **pre financie a rozpočet**

**Gestorský výbor odporúča schváliť.**

1. **V čl. I štvrtom bode v § 52zzy ods. 4** sa za slovo „obdobie“ vkladá slovo „roku“.

Ide o legislatívno-technické úpravy, ktorým sa spresňuje text.

**Výbor** **NR SR** **pre financie a rozpočet**

**Gestorský výbor odporúča schváliť.**

1. **V čl. I štvrtom bode v § 52zzy ods. 7** sa slovo „v“ nahrádza slovami „v zmluve o“.

Ide o legislatívno-technické úpravy, ktorým sa spresňuje text.

**Výbor** **NR SR** **pre financie a rozpočet**

**Gestorský výbor odporúča schváliť.**

1. **V čl. I štvrtom bode v § 52zzy ods. 10** sa za slovom „splátky“ vypúšťa slovo „úveru“ a za slovo „ak“ sa vkladá slovo „si“.

Ide o legislatívno-technické úpravy, ktorým sa spresňuje text.

**Výbor** **NR SR** **pre financie a rozpočet**

**Gestorský výbor odporúča schváliť.**

1. **V čl. IV prvom bode (§ 1 ods. 6)** sa prvé slovo „bývanie“ nahrádza slovom „bývanie8a)“.

Legislatívno-technická úprava.

**Výbor** **NR SR** **pre financie a rozpočet**

**Gestorský výbor odporúča schváliť.**

1. **V čl. IV štvrtom bode (príloha č. 5)** sa označenie „§ 52zzz“ nahrádza označením „§ 52zzy“.

Legislatívno-technická úprava súvisiaca s odkazom na novelu zákona č. 595/2003 Z. z. o dani z príjmov v znení neskorších predpisov.

**Výbor** **NR SR** **pre financie a rozpočet**

**Gestorský výbor odporúča schváliť.**

Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. **1 až 6** hlasovať spoločne s návrhom gestorského výboru **schváliť.**

**V.**

Gestorský výbor na základe stanovísk výborov k vládnemu návrhu zákona, ktorým sa menia a dopĺňajú niektoré zákony v súvislosti s pomocou so splácaním úverov na bývanie **(tlač 80)** odporúča Národnej rade Slovenskej republiky predmetný vládny návrh zákona **schváliť s pozmeňujúcimi a doplňujúcimi návrhmi.**

Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa menia a dopĺňajú niektoré zákony v súvislosti s pomocou so splácaním úverov na bývanie **(tlač 80a)** bola schválená uznesením gestorského výboru **č. 27 zo 7. decembra 2023**.

Týmto uznesením výbor zároveň poveril spoločného spravodajcu **Radomíra Šalitroša,** aby na schôdzi Národnej rady Slovenskej republiky pri rokovaní o predmetnom vládnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Bratislava 7. decembra 2023

 **Daniel Karas, v.r.**

**podpredseda**

 **Výboru NR SR pre financie a rozpočet**